text: Nyt bud på huskbar bryllupsdato
  29 oktober 2013 kl. 20.15
  Der er gået sport i at få en vielsesdato som er svær at glemme. Datoen 7.9.13 vakte stor travlhed hos giftefogederne i Esbjerg og Ribe. Næste specielle dato bliver 11.12.13.
  ?I 2012 og 2013 har vi haft flere af de ?talmagiske? datoer og disse datoer er populære, fordi de måske for nogle er lettere at huske, siger giftefoged Tove Falby Erichsen, Ssbjerg Kommune.
  Som altid er det en god ide at være ude i god tid.
  Den 11. december 2013 markeres igen lidt mere festligt end andre dage. Den røde løber rulles ud både på Det Gamle Rådhus i Ribe og Ting- og Arresthuset i Esbjerg og parrene og deres gæster bydes på et glas champagne.
  